मैं गर्भवती नहीं हूं : शिल्पा  
बधाई संदेशों से तंग आ चुकीं शिल्पा शेट्टी ने अपने गर्भवती होने की अफवाहों पर साफ किया है कि इन खबरों में कोई सच्चाई नहीं है।
लोगों से मिल रहे बधाई संदेशों से तंग आ चुकीं अभिनेत्री शिल्पा शेट्टी ने आखिरकार अपने गर्भवती होने की अफवाहों पर यह स्पष्ट कर दिया है कि इन खबरों में कोई सच्चाई नहीं है। शिल्पा ने ट्विटर पर लिखा है, मैं बधाई संदेशो और फोन कॉल्स से तंग आ चुकी हूं. इसलिए आखिरी बार बता रही हूं कि मैं गर्भवती नहीं हूं। यह सब बहुत गुस्सा दिलाने वाला है।  पिछले सप्ताह चर्चा थी कि शिल्पा और उनके व्यवसायी पति राज कुंद्रा अपने पहले बच्चे को जन्म देने वाले हैं। दोनों का विवाह 2009 में हुआ था। इससे पहले शिल्पा ने कहा था कि यदि ऐसी कोई खबर है, तो उसके बारे में बताना उनका विशेषाधिकार है न कि प्रेस का।  उन्होंने कहा था कि वह जानती हैं कि वह सार्वजनिक हस्ती हैं, लेकिन इस तरह के मामले संवेदनशील होते हैं और वह चाहती हैं कि उनकी निजता का ख्याल रखा जाए।